***Ո Ր Ո Շ ՈՒ Մ***

***Կատարողական վարույթը կասեցնելու մասին***

***« 16 » Հունվար 2019թ. ք. Վանաձոր***

*Հարկադիր կատարումն ապահովող ծառայության Լոռու մարզային բաժնի ավագ հարկադիր կատարող, արդարադատության կապիտան Դ.Մատինյանս, ուսումնասիրելով 05.03.2018թ.-ին վերսկսված թիվ 00496010 կատարողական վարույթի նյութերը.*

***Պ Ա Ր Զ Ե Ց Ի***

*ՀՀ Լոռու մարզի ընդհանուր իրավասության դատարանի կողմից 19.03.2015թ.-ին տրված թիվ ԼԴ /2580/02/14 կատարողական թերթի համաձայն պետք է՝ Պատվական Շիլլերի Թորոսյանից, Նորիկ Երվանդի Դանիելյանից և Կարինե Արտուշի Թորոսյանից համապարտության կարգով հօգուտ “Ֆինքա” ՈՒՎԿ ՓԲԸ-ի բռնագանձել 4.500 ԱՄՆ դոլարին համարժեք ՀՀ դրամ, 36.680 ՀՀ դրամ և հաշվարկվող տոկոսներ:*

*Պահանջատեր “Ֆինքա” ՈՒՎԿ ՓԲԸ -ն կատարման է ներկայացրել ՀՀ Լոռու մարզի ընդհանուր իրավասության դատարանի կողմից 06.12.2017թ.-ին տրված թիվ ԼԴ /0460/02/16 կատարողական թերթը համաձայն որի պետք է` ՀՀ Լոռու մարզի Վանաձոր քաղաքի Երևանայն խճուղի 10/8 հասցեի բնակարանը հրապարակային սակարկություններով վաճառել: Նորիկ Երվանդի Դանիելյանի 1/4 բաժնի հասանելիք գումարից հօգուտ “Ֆինքա” ՈՒՎԿ ՓԲԸ-ի բռնագանձել 05.02.2015թ.-ի թիվ ԼԴ/2580/02/14 վճռով սահմանված պարտքի գումարը: Մնացած գումարը բաշխել ընդհանուր սեփականության մասնակիցների միջև` վերջիններիս բաժիններին համաչափ: Անժելա Սարիբեկյանից, Արթուր Դանիելյանից և Արմինե Նորիկի Դանիելյանից համապարտության կարգով հօգուտ “Ֆինքա” ՈՒՎԿ ՓԲԸ-ի բռնագանձել 4.000 ՀՀ դրամ պետական տուրքի գումարը:*

*Համաձայն «Դատական ակտերի հարկադիր կատարման մասին» ՀՀ օրենքի 66 հոդվածի և 67-րդ հոդվածի 2-րդ մասի «ա» կետի՝ բռնագանձել բռնագանձման ենթակա գումարի 5%, որպես կատարողական գործողությունների կատարման ծախս:*

*Կատարողական գործողությունների կատարման ընթացքում արգելանք է կիրառվել համապարտ պարտապան Նորիկ Երվանդի Դանիելյանին համատեղ սեփականության իրավունքով պատկանող ՀՀ, Լոռու մարզ, ք.Վանաձոր, Երևանյան խճ. 10/8 հասցեում գտնվող բնակարանի նկատմամաբ, որը փորձագիտական եզրակացության համաձայն գնահատվել է 6.700.000 ՀՀ դրամ և, որը հանդիսանում է քաղաքացի-պարտապանի միակ բնակարանը:*

*Պահանջատեր “Ֆինքա” ՈՒՎԿ ՓԲԸ -ն գրավոր տեղեկացրել է, որ պարտապանի պարտավորության չափը 17.05.2018թ.-ի դրությամբ կազմում է 6.063 ԱՄՆ դոլարին համարժեք ՀՀ դրամ և 29.680 ՀՀ դրամ:*

*«Դատական ակտերի հարկադիր կատարման» մասին ՀՀ օրենքի 51-րդ հոդվածով սահմանված կարգով բռնագանձման ենթակա չէ քաղաքացի-պարտապանի միակ բնակարանը (այդ թվում բնակարանի հետ մեկ միասնական գույքային միավոր կազմող տնամերձ հողամասը և այդ հողամասի վրա առկա օժանդակ կառույցները) կամ դրա բաժինը, որը պարտապանի համար հանդիսանում է մշտական բնակության միակ վայր, և որի մեկնարկային գինը հավասար կամ ցածր է ՀՀ կառավարության կողմից 2017թ-ի հուլիսի 13-ին N 808 որոշմամբ սահմանված` միակ բնակարանի իրացման համար նախատեսված նվազագույն գումարից:*

*Բռնագանձման ոչ ենթակա միակ բնակարանի բաժնեմասի նվազագույն գումարը որոշվում է 4.900.000 ՀՀ դրամի և քաղաքացի-պարտապանի միակ բնակարանի բաժնեմասի արտադրյալով:*

*Վերոգրյալի հիման վրա հայտնում ենք, որ եթե պարտապանին համատեղ (բաժնային) սեփականության իրավունքով պատկանող միակ բնակարանի բաժնեմասի վրա բռնագանձում տարածելու վերաբերյալ համապատասխան կատարողական թերթի կատարման ընթացքում պարզվում է, որ պարտապանի բաժնեմասի մեկնարկային գինը հավասար կամ ցածր է կառավարության կողմից սահմանված` միակ բնակարանի իրացման համար նվազագույն գումարի չափից, ապա պարտապանի բաժնեմասը ենթակա չէ բռնագանձման:*

*Պարտապանին պատկանող բռնգանձման ենթակա այլ գույք , դրամական միջոցներ չեն հայտնաբերվել, և ի հայտ են եկել սնանկության հատկանիշներ։*

*Վերոգրյալի հիման վրա և ղեկավարվելով «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39 հոդվածներով, «Սնանկության մասին» ՀՀ օրենքի 6-րդ հոդվածի 2-րդ մասով,*

***Ո Ր Ո Շ Ե Ց Ի***

*Կասեցնել 05.03.2018թ.-ին վերսկսված թիվ 00496010 կատարողական վարույթը` 60-օրյա ժամկետով։*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում:*

*Որոշման պատճեն ուղարկել կողմերին։*

*Որոշումը կարող է բողոքարկվել ՀՀ Վարչական դատարան կամ վերադասության կարգով որոշումը ստանալու օրվանից տասնօրյա ժամկետում։*

*«Դատական ակտերի հարկադիր կատարման մասին» ՀՀ օրենքի 28-րդ հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։*

***Ավագ հարկադիր կատարող՝ Դ. Մատինյան***